Penyalin Cahaya

Penyalin Cahaya (bahasa Inggris: Photocopier) marupoan sabuah pilem drama thriller misteri Indonesia tahun 2021 nan diproduksi dek karajo samo antaro Rekata Studio jo Kaninga Pictures. Pilem ko disutradarai dek Wregas Bhanuteja nan mambuek pilem ko manjadi pilem panjang patamonyo. Pameran utamo dalam pilem ko iolah Shenina Cinnamon nan baparan sabagai Sur. Salain Shenina Cinnamon, pilem ko dibintangi pulo dek Chicco Kurniawan, Lutesha, Jerome Kurnia, Dea Panendra, jo Giulio Parengkuan. Pilem ko diluncuan patamo kali pado 8 Oktober 2021 di Festival Film Internasional Busan sarato ditayangan di Netflix pada 13 Januari 2022.

Sinopsis 
Saurang mahasiswi universitas tahun patamo, Sur, pai ka pesta untuak patamo kalinyo guno marayoan pancapaian Mata Hari, grup teater universitas tampek Sur manjadi sukarelawan sabagai perancang web. Untuak marayoan kamanangan teaternyo, Suryani meanarimo undangan bapesta dari seniornyo. Bisuak paginyo, Sur mendadak indak ingek apapun jo kahilangan beasiswa dek fotonyo sadang mabuak muncua ka publik. Hiduik Sur barubah samanjak masalah foto tu. Ditambah pulo inyo diusia dek kaluargayo. Sur curiga kalau inyo jadi korban bully seniornyo di teater Mata Hari. Sur mancari bantuan ka kawan maso keteknyo, Amin nan bakarajo jo tingga di toko fotokopi dakek kampus. Basamo kawannyo tu Sur mancari tau tantang kasus fotonyo di pesta malam tu jo maretas ponsel siswa lain.

Pameran 

 Shenina Syawalita Cinnamon sabagai Suryani
 Dea Panendra sabagai Anggun
 Giulio Parengkuan sabagai Rama Soemarno
 Jerome Kurnia sabagai Tariq
 Ruth Marini sabagai Yati (Ibu Sur)
 Satria Agustani S sabagai Pelanggan warteg
 Lukman Sardi sabagai Ayah Sur
 Chicco Kurniawan sabagai Amin
 Budi Ros sabagai Dekan Ilmu Budaya
 Lutesha sabagai Farah Natia
 Elisabeth N.A Pasaribu sabagai Ibu Rama
 Yayan Ruhian sabagai Ayah Rama
 Arief Fauzan dan Sigit Ezra sabagai Anggota grup musik “Irama Pantai Selatan”
 Amanda Gondo Wijoyo sabagai Penyanyi keroncong
 Pemuda Sinarmas sabagai DJ
 Donny Damara sabagai Ketua Dewan Beasiswa
 Yandi Nurdiansa sabagai Anggota Dewan Beasiswa
 Hanna V Manihuruk sabagai Dosen MIPA
 Rukman Rosadi sabagai Dekan Ilmu Komputer
 Adipati Dolken sabagai Pegawai layanan pelanggan NetCar
 Landung Simatupang sabagai Burhanuddin
 Harry Yuda Pratama sabagai Penjual minuman
 Damar Rizal Marzuki sabagai Klien murid
 Khiva Iskak sabagai Dewan Ketua Etik
 Tanta Ginting sabagai Pengacara Rama
 Mian Tiara sabagai Bidan Siti
 Nanda Giri sabagai Istri Burhan
 Alisa Soelaeman sabagai Penari Medusa
 Meira Muzarisa Hanum, Kevin Jones Lepar, Muhammad Sauqi Mubbaroq, Nur Huda, Pricilla Abigael Tamia, I Ketut Sathya Ananda S, Yosafat Prasetya Atmaja, Abu Hasan Lobubun, Stella Riana Woromboni, Rendi Erwanda, Aldo Jumadrianto, Siti Alisa Anjelira Fariza, Aldi Mutiara, Shahnaz Alyssa Abidin, Andhika Martsanda Hidayat, dan Jesslyn Tania sabagai Anggota grup teater Mata Hari
 Alif Athari sabagai Saudara laki-laki Sur
 Retno Elys sabagai Pelayan katering
 Nugi Tomo sabagai Asisten Dewan Beasiswa
 Nurdin Khan sabagai Antek Rama
 Ian Dzaki sabagai Karyawan NetCar
 Agus Gunawan sabagai Pelayan
 Ajat Suderajat sabagai Penjual rokok
 Joko Kusbiantoro sabagai Tukang parkir
 Yudi Daniar sabagai Sekuriti

Produksi 
Sasudah manyalasaian proses produksi salamo labiah dari satahun sajak 2020, Wregas Bhanuteja maumuman film panjang patamonyo: Penyalin Cahaya. Film Penyalin Cahaya marupoan produksi film panjang patamo dari Rekata Studio nan bakolaborasi jo Kaninga Pictures. Produser Adi Ekatama mangatoan basonyo carito Penyalin Cahaya maangkek topik tantang isu palecehan seksual nan paralu mandapek banyak perhatian dari masyarakaik kini ko. Produser Ajish Dibyo pun mangatoan basonyo film adolah medium nan paliang efisien untuak barargumen.

Film Penyalin Cahaya malakuan proses maambiak gambar (shooting) salamo 20 hari di Jakarta jo sakitarnyo di tangah kondisi pandemi nan mamatuhi protokol kesehatan sacaro ketat, sarato malakuan tes swab PCR atau antigen sacaro berkala.

Mian Tiara indak hanyo berakting dalam film Penyalin Cahaya, tapi pernah ikuik pulo mambuek lagu tema nan judulnyo "Di Bawah Langit Raksasa". Mian manciptaan lagu ko untuak mambungkuih jo maikek film Penyalin Cahaya dalam samangaik jo kakuatan. Wregas bapandapek tahadok lagu tu, “Lagu akan didangaan sadolah urang jo harapannyo nan mandangaan dapek melawan isu darurat tantang kekerasan jo palecehan seksual.”

Panayangan 
Film Penyalin Cahaya ditayangan patamo kali sacaro internasional pado 8 Oktober 2021 di Festival Film Internasional Busan 2021. Festival film tu diadoan pado tanggal 6-15 Oktober 2021 di Busan, Korea Selatan. Film ko bakompetisi di program kompetisi utamo banamo 'New Currents', nan marupoan satu-satunya program kompetisi internasional film panjang di Festival Film Internasional Busan. Pado 8 November 2021, diumuman basonyo film ko akan tayang di Netflix pada 13 Januari 2022.

Poster film ko diunggah pado 1 September 2021 untuak panayangan di Festival Film Internasional Busan 2021. Trailer rasmi nan badurasi 2 menit ko diunggah di kanal YouTube Rekata Studio pado 7 Oktober 2021.

Diliek dari situs FlixPatrol, Penyalin Cahaya berhasil manduduki trending Netflix di 15 negara sajak diluncuan. Tacataik di Indonesia pilem ko manjadi nomor satu sajak rilis hinggo duo hari sasudahnyo. Pilem ko barado di urutan ka-5 di Malaysia jo Peru, urutan ka-6 di Brasil, Ekuador, jo Venezuela, posisi ka-7 di Singapura jo Argentina, posisi ka-8 di Bolivia, Honduras, Panama, Uruguay. Salain tu, Penyalin Cahaya manduduki urutan ka-9 di Bahama, Nikaragua, Trinidad jo Tobago, sarato manduduki paringkek 13 di Netflix sadolah dunia.

Panghargoan

Rujuakan 

WikiFilm
Pilem Indonesia